**Antti Kerälä** (s. 3. helmikuuta 1987 Hattula) on suomalainen jääkiekkoilija. Hän on pelipaikaltaan keskushyökkääjä, mutta Kerälä osaa pelata myös laidassa.

Ura
---

Antti Kerälä Mestis-joukkue Jokipoikien paidassa huhtikuussa 2010.
Kerälä on Hämeenlinnan Pallokerhon kasvatti. Hän oli kaudella 2003–2004 seuran B-nuorten paras syöttäjä 18 syöttöpisteellään. Kaudella 2004–2005 Kerälä oli joukkueen paras pistemies ja syöttäjä tehoilla 9+31=40. Hän pelasi osan samasta kaudesta myös HPK:n A-nuorissa. Kerälä jakoi karsintasarjassa joukkueen sisäisen pistepörssin voiton kolman muun pelaajan kanssa tehoilla 2+3=5. Kaudella 2006–2007 hän oli tehoilla 9+16=25 HPK:n toiseksi paras pistemies Joona Karevaaran jälkeen. Karsintasarjassa Kerälä oli joukkueen paras pistemies ja syöttäjä tehoilla 6+8=14. Hän debytoi kauden aikana myös miesten peleissä pelattuaan kaksi Mestis-ottelua alle 20-vuotiaiden maajoukkueessa.

Kauden 2007–2008 Kerälä pelasi pääosin HPK:n A-nuorissa. Hän oli joukkueen paras pistemies ja syöttäjä tehtyään 26 runkosarjaottelussa tekemillään tehoilla 16+26=42. Kerälän piste per peli -tahti (1.62) oli koko A-nuorten SM-liigassa yli puolet kaudesta pelanneista paras. Joulukuussa 2007 HPK lainasi Kerälän alustavasti loppukauden kattavalla sopimuksella Mestis-joukkue TuTon vahvuuteen. Hän pelasi siellä vain neljä ottelua tehopistein 2+1=3, kunnes Kerälä palasi yhdessä Joona Karevaaran kanssa loppukaudeksi HPK:n SM-liigajoukkueeseen paikkaamaan joukkueen loukkaantumisista aiheutunutta hyökkääjäpulaa. Kerälä teki liigadebyyttinsä 19. tammikuuta 2008 vieraissa Tampereen Ilvestä vastaan. Liigauransa avausmaalin hän teki kolmannessa ottelussaan 29. tammikuuta 2008 myöskin vieraissa Ilvestä vastaan. Kerälä sai ottelussa myös syöttöpisteen Harri Tikkasen tekemään maaliin. Hän pelasi kauden aikana kaikkiaan seitsemän SM-liigaottelua. Kerälä pelasi loppukauden pääosin HPK:n A-nuorissa, joiden sisäisen pistepörssin voiton hän jakoi pudotuspeleissä Joona Karevaaran ja Juho Hyvärisen kanssa tehoilla 2+4=6.

Elokuussa 2008 HPK lainasi Kerälän ja Sami Lähteenmäen TuTon Mestis-joukkueeseen. Molemmat kuitenkin jättivät joukkueen lokakuussa ja TuTon tiedotteen mukaan he "eivät kotiutuneet Turkuun". Pari päivää myöhemmin HPK lainasi Kerälän toistaiseksi voimassa olevalla sopimuksella toiseen Mestis-joukkueeseen, Lempäälän Kisaan. Hän pelasi siellä 12 ottelua, jonka jälkeen Kerälä palasi HPK:n vahvuuteen. Hän pelasi kahdeksan SM-liigaottelua tehopistein 0+2=2 sekä yhden ottelun A-nuorissa samoilla tehoilla, kunnes tammikuussa 2009 Kerälä siirtyi loppukaudeksi 2008–2009 lainalle jo kauden kolmanteen Mestis-joukkueeseensa, Mikkelin Jukureihin. Jukureissa lainalla pelannut Tuomas Muhonen siirtyi puolestaan HPK:n vahvuuteen. Yhteensä Kerälä teki kauden aikana Mestiksessä yhteensä 28 runkosarjaottelussa tehot 9+12=21.

Kaudeksi 2009–2010 Kerälä siirtyi jatkamaan Mestis-uraansa vuoden mittaisella sopimuksella Jokipoikiin. Hän teki 45 runkosarjaottelussa tehot 10+38=48, joilla Kerälä oli joukkueen paras pistemies. Kerälä sijoittui koko Mestiksen syöttöpörssissä toiseksi edellään vain TuTon Tuukka Pulliaisen jälkeen sekä jakoi pistepörssin seitsemännen sijan TuTon Jussi Tapion kanssa. Kerälä jakoi tehoilla 6+7=13 koko pudotuspelien pistepörssin voiton KooKoon Ville-Vesa Vainiolan kanssa sekä syöttöpörssin voiton neljän muun pelaajan kanssa. Hän voitti kauden päätteeksi Mestiksen mestaruuden. Kerälä valittiin sarjan herrasmiespelaajaksi ja ensimmäiseen tähdistökentälliseen. Jokipojat kohtasi SM-liigakarsinnoissa Tampereen Ilveksen, jolle joukkue kuitenkin hävisi otteluvoitoin 4–1.

Toukokuussa 2010 Kerälä teki kaksivuotisen sopimuksen SM-liigajoukkue Jokereiden kanssa. Hän pelasi varsinaisen tulokaskautensa liigassa ja teki runkosarjan kaikissa 60 ottelussa tehot 17+24=41. Kerälä oli Jokereiden kolmanneksi paras pistemies Janne Lahden ja Teemu Pulkkisen jälkeen, joiden kanssa hän muodosti tehokkaan hyökkäysketjun. Tulokkaiden pistepörssissä Kerälä oli toinen Pulkkisen jälkeen. Hän oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta toimittajat äänestivät lopulta Teemu Pulkkisen voittajaksi. Kauden 2011–2012 Kerälä aloitti tutussa ketjussaan Lahden ja Pulkkisen keskellä, mutta tehottomuus kuitenkin pienensi hänen rooliaan. Hän teki lopulta 8+12=20 tehopistettä 55 ottelussa. Hän voitti kauden päätteeksi SM-pronssia.

Kaudeksi 2012–2013 Kerälä siirtyi kaksivuotisella sopimuksella Kalevan Palloon. Hän pelasi kauden aikana paljon myös laitahyökkääjänä ja sai joukkueen vakiohyökkääjistä vähiten jääaikaa. Kerälä teki 57 runkosarjaottelussa tehot 10+14=24. Hän oli pudotuspeleissä KalPan paras pistemies Sakari Salmisen kanssa tehtyään kolmessa ottelussa tehot 2+2=4. Kausi 2013–2014 Kerälällä alkoi tehopisteiden valossa vaatimattomasti, kun hän teki 12 pelaamassaan runkosarjaottelussa vain yhden syöttöpisteen. KalPa tiedotti purkaneensa Kerälän sopimuksen lokakuussa 2013, hän pysyi kuitenkin seuran sopimuspelaajana. Marraskuussa KalPa lainasi Kerälän kasvattajaseuraansa Hämeenlinnan Pallokerhoon joutaukoon asti kestäneellä sopimuksella. Joulukuussa hänen lainasopimustaan jatkettiin kauden loppuun.

Kerälä siirtyi vuoden mittaisella sopimuksella Porin Ässiin kaudeksi 2014–2015. Syyskuussa 2015 hän teki joukkueen kanssa vuoden mittaisen ja marraskuun loppuun asti ulottuneen koeajan sisältävän sopimuksen oltuaan alkukauden 2015–2016 ilman sopimusta. Kerälä sai koejaksonsa päätteeksi loppukauden jatkosopimuksen. Hän jakoi 23 syöttöpisteellään Ässien sisäisen syöttöpörssin voiton Juha Kiilholman kanssa ja teki runkosarjassa kaikkiaan 30 tehopistettä. Kerälä jakoi myös joukkueen sisäisen tehotilaston voiton Niko Ojamäen kanssa lukemalla +12. Tammikuussa 2016 hän teki vuoden mittaisen jatkosopimuksen Ässien kanssa.

Kaudella 2016–2017 Kerälä onnistui pelaamaan Ässissä 51 runkosarja- ja kaksi playoff-ottelua keräämättä ainuttakaan jäähyminuuttia. Kauden 2017–2018 kynnyksellä hän siirtyi vuoden mittaisella sopimuksella Tanskan Metal Ligaenin Herning Blue Foxiin. Kaudeksi 2018–2019 Kerälä siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan Löwen Frankfurtiin. Syyskuussa 2019 hän siirtyi lyhyellä sopimuksella samassa liigassa pelaavaan ESV Kaufbeureniin ensisijaisesti paikkaamaan maanmiehensä Jere Laaksosen loukkaantumista. Marraskuussa Kerälän sopimusta jatkettiin kauden 2019–2020 loppuun. Kauden jälkeen, huhtikuussa 2020 Kaufbeuren ilmoitti, että Kerälän sopimusta ei jatketa.
Kerälä teki kaudeksi 2020–2021 sopimuksen Aasian jääkiekkoliigassa pelaavan Nikkō Ice Bucksin kanssa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | HPK | A-SM | 11 | 1 | 4 | 5 | 6 | – | – | – | – | – |
| 2005–2006 | HPK | A-SM | 35 | 6 | 9 | 15 | 24 | 3 | 0 | 0 | 0 | 10 |
| 2006–2007 | Suomi U20 | Mestis | 2 | 0 | 1 | 1 | 0 | – | – | – | – | – |
|  | HPK | A-SM | 39 | 9 | 16 | 25 | 32 | – | – | – | – | – |
| 2007–2008 | TuTo | Mestis | 4 | 2 | 1 | 3 | 2 | – | – | – | – | – |
|  | HPK | A-SM | 26 | 16 | 26 | 42 | 10 | 8 | 2 | 4 | 6 | 4 |
|  | HPK | SM-liiga | 7 | 1 | 1 | 2 | 0 | – | – | – | – | – |
| 2008–2009 | TuTo | Mestis | 4 | 1 | 4 | 5 | 0 | – | – | – | – | – |
|  | LeKi | Mestis | 12 | 2 | 3 | 5 | 0 | – | – | – | – | – |
|  | Jukurit | Mestis | 12 | 6 | 5 | 11 | 0 | – | – | – | – | – |
|  | HPK | A-SM | 1 | 0 | 2 | 2 | 0 | – | – | – | – | – |
|  | HPK | SM-liiga | 8 | 0 | 2 | 2 | 0 | – | – | – | – | – |
| 2009–2010 | Jokipojat | Mestis | 45 | 10 | 38 | 48 | 10 | 9 | 6 | 7 | 13 | 2 | Ykköstähdistö |
| 2010–2011 | Jokerit | SM-liiga | 60 | 17 | 24 | 41 | 12 | 7 | 0 | 2 | 2 | 2 |
| 2011–2012 | Jokerit | SM-liiga | 55 | 8 | 12 | 20 | 8 | 9 | 0 | 0 | 0 | 2 |
| 2012–2013 | KalPa | SM-liiga | 57 | 10 | 14 | 24 | 10 | 3 | 2 | 2 | 4 | 0 |
| 2013–2014 | KalPa | SM-liiga | 12 | 0 | 1 | 1 | 6 | – | – | – | – | – |
|  | HPK | SM-liiga | 33 | 3 | 3 | 6 | 0 | 6 | 0 | 0 | 0 | 0 |
| 2014–2015 | TuTo | Mestis | 2 | 1 | 3 | 4 | 0 | – | – | – | – | – |
|  | Ässät | SM-liiga | 52 | 4 | 12 | 16 | 4 | 2 | 0 | 0 | 0 | 0 |
| 2015–2016 | Ässät | SM-liiga | 51 | 7 | 23 | 30 | 8 | – | – | – | – | – |
| 2016–2017 | Ässät | SM-liiga | 51 | 4 | 15 | 19 | 0 | 2 | 0 | 0 | 0 | 0 |
| 2017–2018 | Herning Blue Fox | Tanska | 35 | 13 | 22 | 35 | 6 | – | – | – | – | – |
| 2018–2019 | Löwen Frankfurt | DEL2 | 27 | 8 | 10 | 18 | 2 | 1 | 0 | 0 | 0 | 0 |
| 2019–2020 | ESV Kaufbeuren | DEL2 | 50 | 15 | 36 | 51 | 24 | 2 | 0 | 1 | 1 | 2 |
| 9 kautta | yhteensä | SM-liiga | 386 | 54 | 117 | 171 | 48 | 29 | 2 | 4 | 6 | 4 |
| 5 kautta | yhteensä | Mestis | 81 | 22 | 55 | 77 | 12 | 9 | 6 | 7 | 13 | 2 |
| 2 kautta | yhteensä | DEL2 | 77 | 23 | 46 | 69 | 26 | 3 | 0 | 1 | 1 | 2 |
| 1 kausi | yhteensä | Tanska | 35 | 13 | 22 | 35 | 6 | – | – | – | – | – |

Lähteet
-------

* Antti Kerälä The Internet Hockey Databasessa (englanniksi)
* Antti Kerälä Eurohockey-sivustolla (englanniksi)
* Antti Kerälä *Elite Prospects*. Everysport Media Group AB.  (englanniksi)

### Viitteet

1. ↑  Lahti, Ari: Jesse Saarinen: Välillä pitää Bornalta pyytää kiekkoa lainaksi *yle.fi*.  29.11.2013. Yleisradio Oy. Viitattu 8.7.2014.
2. 1 2 3 4 5 6 7 8 9  Antti Kerälä *Elite Prospects*. Everysport Media Group AB.  (englanniksi) Viitattu 4.11.2013
3. 1 2  Koljonen, Juha: KalPan pelaaja-arvioinnit 2012–2013 *Jatkoaika.com*.  26.4.2013. Jatkoaika r.y. Viitattu 20.5.2013.
4. ↑  Elite Prospects - HPK U18 *eliteprospects.com*. Everysport Media Group. Viitattu 10.7.2020. (englanniksi)
5. ↑  Elite Prospects - HPK U18 *eliteprospects.com*. Everysport Media Group. Viitattu 10.7.2020. (englanniksi)
6. ↑  Elite Prospects - HPK U20 *eliteprospects.com*. Everysport Media Group. Viitattu 10.7.2020. (englanniksi)
7. 1 2  Elite Prospects - HPK U20 *eliteprospects.com*. Everysport Media Group. Viitattu 10.7.2020. (englanniksi)
8. ↑  Elite Prospects - U20 SM-sarja Stats 2007-2008 *eliteprospects.com*. Everysport Media Group. Viitattu 10.7.2020. (englanniksi)
9. ↑  TuTon Jortikka sairastuvalle, HPK:n Ruohola paikkaajaksi *Jatkoaika.com*.  13.12.2007. Jatkoaika r.y. Viitattu 4.11.2013.
10. ↑  Arttu Virtanen tammikuuksi TuToon *Jatkoaika.com*.  7.1.2008. Jatkoaika r.y. Viitattu 4.9.2010.
11. ↑  Kerälä ja Karevaara palaavat HPK:hon *Jatkoaika.com*.  19.1.2008. Jatkoaika r.y. Viitattu 4.9.2010.
12. ↑  Suonsyrjä, Mika: Cameron Mann tulitti Ilveksen kotivoittoputkelle jatkoa *Jatkoaika.com*.  29.1.2008. Jatkoaika r.y. Viitattu 10.7.2020.
13. ↑  Forsell lopettaa, TuTolle neljä korvaajaa *Jatkoaika.com*.  22.8.2008. Jatkoaika r.y. Viitattu 4.9.2010.
14. ↑  HPK-lainat jättävät TuTon *Jatkoaika.com*.  1.10.2008. Jatkoaika r.y. Viitattu 4.9.2010.
15. ↑  Antti Kerälä siirtyy LeKiin *Jatkoaika.com*.  3.10.2008. Jatkoaika r.y. Viitattu 4.9.2010.
16. ↑  Muhonen vaihtuu Kerälään Jukureissa *Jatkoaika.com*.  16.1.2009. Jatkoaika r.y. Viitattu 4.9.2010.
17. ↑  TuTon Jortikka sairastuvalle, HPK:n Ruohola paikkaajaksi *Jatkoaika.com*.  13.12.2007. Jatkoaika r.y. Viitattu 20.5.2013.
18. ↑  Elite Prospects - Mestis Stats 2009-2010 *eliteprospects.com*. Everysport Media Group. Viitattu 10.7.2020. (englanniksi)
19. ↑  Elite Prospects - Mestis Stats 2009-2010 *eliteprospects.com*. Everysport Media Group. Viitattu 10.7.2020. (englanniksi)
20. ↑  Jokerit julkaisi ensi kauden joukkueensa *Jatkoaika.com*.  4.5.2010. Jatkoaika r.y. Viitattu 4.9.2010.
21. ↑  Elite Prospects - Jokerit *eliteprospects.com*. Everysport Media Group. Viitattu 10.7.2020. (englanniksi)
22. ↑  Paras tulokas 2011: Armia, Kerälä vai Pulkkinen? *liiga.fi*.  18.5.2011. Jääkiekon SM-liiga Oy. Viitattu 9.6.2011.
23. ↑  Huisman, Eetu: Jokerien pelaaja-arvostelut 2011–12 *Jatkoaika.com*.  2.5.2012. Jatkoaika r.y. Viitattu 3.5.2012.
24. ↑  KalPa kaappasi Artturi Lehkosen ja Antti Kerälän *Jatkoaika.com*.  2.5.2012. Jatkoaika r.y. Viitattu 2.5.2012.
25. ↑  Elite Prospects - KalPa *eliteprospects.com*. Everysport Media Group. Viitattu 10.7.2020. (englanniksi)
26. ↑  KalPa-sentterin sopimus purettu *Jatkoaika.com*.  15.10.2013. Jatkoaika r.y. Viitattu 8.7.2014.
27. ↑  HPK lainaa Antti Kerälän *Jatkoaika.com*.  8.11.2013. Jatkoaika r.y. Viitattu 8.7.2014.
28. ↑  Pasi Arvonen luotsaa HPK:ta ensi kaudellakin *Jatkoaika.com*.  19.12.2013. Jatkoaika r.y. Viitattu 8.7.2014.
29. ↑  Ässät löysi Kerälän sentterimarkkinoilta *Jatkoaika.com*.  2.6.2014. Jatkoaika r.y. Viitattu 8.7.2014.
30. ↑  Ässien pelaajistossa muutoksia – Kerälä sisään, Lammikko ulos *Jatkoaika.com*.  22.9.2015. Jatkoaika r.y. Viitattu 25.9.2015.
31. ↑  Antti Kerälä jatkaa Ässissä kauden loppuun *Jatkoaika.com*.  27.11.2015. Jatkoaika r.y. Viitattu 27.11.2015.
32. ↑  Elite Prospects - Ässät *eliteprospects.com*. Everysport Media Group. Viitattu 10.7.2020. (englanniksi)
33. ↑  Kerälä jatkaa Ässissä *Jatkoaika.com*.  8.1.2016. Jatkoaika r.y. Viitattu 8.1.2016.
34. ↑  Antti Kerälän ura jatkuu Herningissä *Jatkoaika.com*.  4.9.2017. Jatkoaika r.y. Viitattu 4.9.2017.
35. ↑  Kokenut liigasentteri teki erikoisen ratkaisun – Kiekkoura jatkuu Saksan divarissa *Leijonat.com*.  31.5.2018. Nordic Sport Media. Viitattu 24.2.2019.
36. ↑  Pönniö, Toni: Takavuosien hohto kaukana: Entinen Jokerit-pistelinko siirtyy pätkädiilillä Saksan alasarjaan – paikkaa toista suomalaispeluria *suomikiekko.com*.  11.9.2020. Nordic Sport Media. Viitattu 10.7.2020.
37. ↑  Pönniö, Toni: Kovat tehot aikoinaan Jokereissa takonut sentteri vakuutti saksalaisjoukkueen – sai loppukauden diilin *suomikiekko.com*.  6.11.2019. Nordic Sport Media. Viitattu 10.7.2020.
38. ↑  Tuomala, Toni: Jokereiden takavuosien superketjun sentteri vapaille markkinoille – ura ei jatku Saksassa *suomikiekko.com*.  4.4.2020. Nordic Sport Media. Viitattu 10.7.2020.
39. ↑  アンティ・ケラーラ選手入団へ: アンティ・ケラーラ選手入団へ *icebucks.jp*.  14.7.2020. Nikkō Ice Bucks. Viitattu 13.9.2020.